**Opis predmetu zákazky**

Predmetom zákazky je zabezpečenie pozemného odbavenia lietadla, cestujúcich a batožiny, víz a transportu   
pre posádky, tankovania lietadla, zabezpečenie a dodávka cateringových služieb, zabezpečenie preletových   
a pristávacích povolení, letiskových služieb, zabezpečenie platieb za odobraté služby a poplatky na jednotlivých letiskách, v rámci celého sveta pre nasledovné lietadlá a vrtuľníky:

* Airbus A319-115 registrácie OM-BYA
* Airbus A319-115 registrácie OM-BYK
* Fokker F28 Mk 0100 registrácie OM-BYB
* Fokker F28 Mk 0100 registrácie OM-BYC
* Bell 429 registrácie OM-BYD
* Mil MI-171 registrácie OM-BYH
* Mil MI-171 registrácie OM-BYU

Predmetom zákazky je zabezpečenie komplexných služieb, ktoré súvisia s uskutočnením letu alebo pracovnej cesty a týkajú sa organizačno-technického zabezpečenia :

* **technického odbavenia lietadla** - pristavenie schodov/nástupné mosty, pozemný zdroj, nakladanie a vykladanie batožiny, vypúšťanie toaliet, doplnenie pitnej a úžitkovej vody, pozemný štartér motorov, externá vykurovacia jednotka, externá klimatizačná jednotka, pozemný ohrev motorov, zariadenie na manipuláciu, nakladanie a vykladanie imobilných cestujúcich, odmrazovanie lietadla, vytláčanie lietadla zo stojiska, montážno-technické schody/plošina, zabezpečenie požiarnej asistencie v prípade potreby a pod.)
* **odbavenia cestujúcich a batožiny** - transport cestujúcich do/z lietadla, prístup do terminálu, odbavenie cestujúcich a batožiny, zabezpečenie colného a pasového odbavenia cestujúcich, zabezpečenie VIP služieb na vyžiadanie, sprievod a asistencia imobilným cestujúcim)
* **tankovania lietadla** - zabezpečenie a zaistenie paliva na letisku, odčerpanie paliva na vyžiadanie)
* **ubytovania** (ubytovacích služieb), odpočinkovej miestnosti, pre posádku na letisku a transportu posádok z ubytovania na letisko a z letiska na ubytovanie (objednávka ubytovania, platba za ubytovanie, zabezpečenie transportu členov posádky, platba a transport posádky)
* **cateringových služieb** - objednávka a dodávka cateringu do lietadla, podľa objednávky palubného personálu)
* **čistenia lietadla** - vysávanie, vynesenie smetí, čistenie sedačiek a stolíkov), na vyžiadanie
* **dodávky pitnej vody do lietadla**
* **odčerpania a vyčistenia toaliet v lietadle**
* **zabezpečenie víz pre posádky** na vyžiadanie
* **preletových a pristávacích povolení** letiskových slotov a iných letiskových povolení, v prípade potreby a na vyžiadanie
* **parkovania lietadla** na ploche letiska/v hangári, podľa letového plánu
* **platieb za odobraté služby a poplatky**, ktoré súvisia s letom
* **tlače a dodania letových dokumentov** do lietadla
* **služieb na civilných, ako i vojenských letiskách podľa potreby**
* **objednania, komunikácie a technickej podpory k požadovaným a objednaným službám na základe písomnej e-mailovej alebo telefónnej komunikácie a to 24 hodín denne**

Verejný obstarávateľ si vyhradzuje právo neodobrať palivo od Poskytovateľa, pokiaľ má Poskytovateľ vyššiu cenu paliva ako je k dispozícii na letisku.

Verejný obstarávateľ si vyhradzuje právo objednať aj ďalšie služby, ktoré súvisia s uskutočnením letu alebo pracovnej cesty a týkajú sa organizačno-technického zabezpečenia.

**Charakteristika letov**

Letecký útvar Ministerstva vnútra Slovenskej republiky (ďalej len „LÚ MV SR“) zabezpečuje lety v súvislosti s plnením úloh v zmysle Uznesenia vlády SR č. 411/2006 z 10. 5. 2006 o zásadách vykonávania letov lietadiel   
v policajných službách (ďalej len „štátne lietadlo“). Štátne lietadlá sú vo vlastníctve štátu a v správe Ministerstva vnútra Slovenskej republiky.

**Povaha letov:**

1. lety s najvyšším predstaviteľom štátu (prezident SR, predseda Národnej rady SR a predseda vlády SR)   
   v súvislosti s výkonom ústavných funkcií
2. let s predstaviteľmi Slovenskej republiky a s predstaviteľmi iných štátov alebo medzinárodných organizácií v súvislosti s plnením osobitných pracovných povinností.

Predstavitelia a) a b) môžu byť sprevádzaní ďalšími osobami (zástupcovia médií, podnikatelia a podobne) so súhlasom prezidenta SR, predsedu Národnej rady SR, predsedu vlády SR alebo ministra vnútra SR, ktorý o použití štátnych lietadiel rozhoduje.

1. lety na iný účel osobitnej povahy schváleným ministrom vnútra SR
2. lety v stave núdze na odstránenie alebo zmiernenie následkov rôznych krízových situácií na zemi ako sú napríklad živelná pohroma, katastrofa, priemyselná, dopravná alebo iná prírodná a prevádzková havária na území SR a v zahraničí
3. lety pre pátranie po lietadlách a záchranu ľudských životov
4. lety pre humanitárne účely napríklad zaistenie prepravy pri evakuácii osôb a majetku z krízových oblasti a v súvislosti s poskytnutím pomoci v ohrození z dôvodu, že je bezprostredne ohrozený život a zdravie osôb
5. sanitárne lety za účelom záchrany ľudského života a prepravy transplantačných orgánov

**Predpokladaný počet letov a krajiny, v ktorých bude potrebné služby poskytnúť alebo zabezpečiť je možné určiť z predchádzajúceho obdobia:**

V roku 2019 sa uskutočnilo 274 zahraničných ciest, počas pandémie klesol počet zahraničných ciest na tretinu prevádzky. Najviac letov sa uskutočňuje v európskych krajinách.

Platby a poplatky za rok 2019 predstavovali sumárne 1 400 000 EUR, z toho palivo 700 000 EUR.

*Táto časť súťažných podkladov bude tvoriť neoddeliteľnú súčasť rámcovej dohody ako príloha č. 1, ktorú uzatvorí verejný obstarávateľ s úspešným uchádzačom.*